**Truman Capote** (πρωτότυπος αγγλικός τίτλος: *Capote*) είναι ο τίτλος αμερικανικής βιογραφικής ταινίας, παραγωγής 2006, σε σκηνοθεσία Μπένετ Μίλερ. Το σενάριο έγραψε ο Νταν Φούτερμαν και είναι βασισμένο στο ομότιτλο βιβλίο του Τζέραλντ Κλαρκ. Η ταινία αφηγείται τη ζωή του Τρούμαν Καπότε την περίοδο που έγραψε το βιβλίο του *Εν Ψυχρώ* (In Cold Blood). Πρωταγωνιστεί ο Φίλιπ Σέιμουρ Χόφμαν στον ομώνυμο ρόλο ενώ συμμετέχουν οι Κάθριν Κίνερ, Κλίφτον Κόλινς Τζούνιορ, Μπομπ Μπάλαμπαν, Μπρους Γκρίνγουντ, Μαρκ Πελεγκρίνο, Έιμι Ράιαν και Κρις Κούπερ.

Η ταινία κυκλοφόρησε στους κινηματογράφους στις 30 Σεπτεμβρίου 2005, ώστε να συμπέσει με τα γενέθλια του Τρούμαν Καπότε. Απέσπασε εξαιρετικά σχόλια από τους κριτικούς και έλαβε πέντε υποψηφιότηες για Όσκαρ μεταξύ των οποίων για Καλύτερη Ταινία και Σκηνοθεσία. Ο Χόφμαν για την ερμηνεία του βραβεύτηκε με Χρυσή Σφαίρα Α' Ανδρικού Ρόλου - Δράμα, BAFTA Α' Ανδρικού Ρόλου, Screen Actors Guild Award Καλύτερης Ανδρικής Ερμηνείας σε Πρωταγωνιστικό Ρόλο και Όσκαρ Α' Ανδρικού Ρόλου.

Πλοκή
-----

Στο Κάνσας, ένας οικογενειακός φίλος ανακαλύπτει τα νεκρά πτώματα των τεσσάρων μελών της οικογένειας Κλάτερ. Ενώ διαβάζει την εφημερίδα The New York Times, η ιστορία των Κλάτερ αναστατώνει το συγγραφέα Τρούμαν Καπότε, ο οποίος τηλεφωνεί στον συντάκτη του περιοδικό The New Yorker Γουίλιαμ Σον για να του πει ότι σχεδιάζει να καταγράψει την τραγωδία. Ο Καπότε ταξιδεύει στο Κάνσας, προσκαλώντας την παιδική του φίλη Νέλι Χάρπερ Λι να έρθει μαζί του. Ο Καπότε σκοπεύει να πάρει συνέντευξη από όλους όσους γνώριζαν τα θύματα. Ο Άλβιν Ντιούι, ο ντετέκτιβ που έχει αναλάβει την υπόθεση, διώχνει τον Καπότε αλλά η σύζυγος του Ντιούι, Μαρί είναι θαυμάστριά του και πείθει τον Ντιούι να προσκαλέσει τον Καπότε στο σπίτι τους για δείπνο. Η Μαρί εντυπωσιάζεται με τις ιστορίες του Καπότε για τους κινηματογραφικούς αστέρες.

Ο Ντιούι επιτρέπει στον Καπότε να δει τις φωτογραφίες των θυμάτων. Οι Ντιούις, η Λι και ο Καπότε δειπνούν όταν οι ύποπτοι για τους φόνους Πέρι Σμιθ και Ρίτσαρντ "Ντικ" Χίκοκ συλλαμβάνονται. Κολακείες, δωροδοκία και μια έντονη ματιά για την ανθρώπινη κατάσταση διευκολύνουν τις επισκέψεις του Καπότε στη φυλακή που κρατούνται οι κατηγορούμενοι. Ο Καπότε αρχίζει να σχηματίζει μια προσκόληση με τον Σμιθ. Πληροφορεί τον Σον την πρόθεσή του να διευρύνει την ιστορία σε βιβλίο. Μετά τη δίκη και και την καταδίκη, ο Καπότε ακόμα μπορεί να επισκέπτεται τους δολοφόνους, δωροδοκώντας τον Διευθυντή τηε Φυλακής Μάρσαλ Κρατς. Ο Καπότε περνάει τα επόμενα χρόνια, επισκέπτοντας συχνά τον Σμιθ, μαθαίνοντας για τη ζωή του. Ένα διάλειμμα ενός χρόνου θα χρειαστεί για τον Καπότε να ταξιδέψει μέχρι το Μαρόκο και την Ισπανία για να γράψει τα τρία πρώτα κεφάλαια του βιβλίο του. Μαζί του στο ταξίδι ο σύντροφός του Τζακ Ντάνφι.

Η ιστορία της ζωής του Σμιθ, η μετάνοιά του και η συναισθηματική ειλικρίνειά του εντυπωσιάζουν τον Καπότε, που έρχεται όλο και περισσότερο πιο κοντά του παρά τις άγριες δολοφονίες που διέπραξε. Ο Σμιθ αρνείται να πει στον Καπότε τι ακριβώς συνέβη εκείνη τη νύχτα, κάτι που εξαγριώνει τον Καπότε. Μετά από πολύ πειθώ, ο Σμιθ λέει στον Καπότε όλες τις λεπτομέρειες. Νομικές προσφυγές συνεχίζονται για χρόνια. Ο Καπότε εξαγριώνεται καθώς δεν μπορεί να εκδόσει το βιβλίο του χωρίς φινάλε. Εν τω μεταξύ, η νουβέλα της Λι *To Kill a Mockingbird* γίνεται μπεστ σέλερ, προς έκπληξη του Καπότε.

Η τελευταία έφεση απορρίπτεται. Ο Καπότε είναι μάρτυρας καθώς οι Σμιθ και Χίκοκ οδηγούντια προς την κρεμάλα. Ο Καπότε μιλάει στη Λι σχετικά με την τρομακτική εμπειρία και εκφράζει τη λύπη του ότι δεν θα μπορούσε να κάνει τίποτα για να το σταματήσει. Η ίδια του απαντά: *"Ίσως όχι, το γεγονός είναι ότι δεν ήθελες"*. Αυτή είναι η τελευταία ατάκα της ταινίας. Η επόμενη και τελευταία σκηνή δείχνει τον Καπότε να κοιτά φωτογραφίες της υπόθεσης καθώς και σημειώματα και ζωγραφιές που του έδωσε ο Σμιθ.

Ηθοποιοί και Χαρακτήρες
-----------------------

* Φίλιπ Σέιμουρ Χόφμαν στο ρόλο του *Τρούμαν Καπότε*
* Κάθριν Κίνερ στο ρόλο της *Νέλι Χάρπερ Λι*
* Κλίφτον Κόλινς Τζούνιορ στο ρόλο του *Πέρι Σμιθ*
* Κρις Κούπερ στο ρόλο του *Άλβιν Ντιούι*
* Μπομπ Μπάλαμπαν στο ρόλο του *Γουίλιαμ Σον*
* Μπρους Γκρίνγουντ στο ρόλο του *Τζακ Ντάνφι*
* Μαρκ Πελεγκρίνο στο ρόλο του *Ρίτσαρντ "Ντικ" Χίκοκ*
* Έιμι Ράιαν στο ρόλο της *Μαρί Ντιούι*
* Άλι Μίκελσον στο ρόλο της *Λόρα Κίνεϊ*
* Μάρσαλ Μπελ στο ρόλο του *Μάρσαλ Κρατς*

Box office
----------

Με προϋπολογισμό 7.000.000 δολάρια, η ταινία *Truman Capote* έκανε άνοιγμα τριημέρου στη 13η θέση με 2,2 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 28,7 εκατομμύρια δολάρια και στον υπόλοιπο κόσμο συγκέντρωσε 20,5 εκατομμύρια δολάρια. Παγκοσμίως απέφερε 49,3 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Ταινία |  | Υποψηφιότητα |
| Σκηνοθεσία | Μπένετ Μίλερ | Υποψηφιότητα |
| Διασκευασμένο Σενάριο | Νταν Φούτερμαν | Υποψηφιότητα |
| Α' Ανδρικού Ρόλου | Φίλιπ Σέιμουρ Χόφμαν | Νίκη |
| Β' Γυναικείου Ρόλου | Κάθριν Κίνερ | Υποψηφιότητα |
| Χρυσές Σφαίρες | Α' Ανδρικού Ρόλου - Δράμα | Φίλιπ Σέιμουρ Χόφμαν | Νίκη |
| BAFTA | Καλύτερη Ταινία |  | Υποψηφιότητα |
| Σκηνοθεσία | Μπένετ Μίλερ | Υποψηφιότητα |
| Διασκευασμένο Σενάριο | Νταν Φούτερμαν | Υποψηφιότητα |
| Α' Ανδρικού Ρόλου | Φίλιπ Σέιμουρ Χόφμαν | Νίκη |
| Β' Γυναικείου Ρόλου | Κάθριν Κίνερ | Υποψηφιότητα |
| Screen Actors Guild Awards | Καλύτερη Ανδρική Ερμηνεία σε Πρωταγωνιστικό Ρόλο | Φίλιπ Σέιμουρ Χόφμαν | Νίκη |
| Καλύτερη Γυναικεία Ερμηνεία σε Δευτεραγωνιστικό Ρόλο | Κάθριν Κίνερ | Υποψηφιότητα |
| Καλύτερη Συνολική Ερμηνεία από Καστ |  | Υποψηφιότητα |
|

Παραπομπές
----------

1. ↑  www.elfilm.com/title/374460. Ανακτήθηκε στις 7  Ιουλίου 2016.
2. 1 2  *The American Film Institute Catalog of Motion Pictures*. 54471. Ανακτήθηκε στις 26  Οκτωβρίου 2020.
3. ↑  «Truman Capote στο Rotten Tomatoes». *Rotten Tomatoes*. Ανακτήθηκε στις 10 Μαρτίου 2014.
4. 1 2 3  «The 78th Academy Awards (2006) Nominees and Winners». oscars.org. 5 Μαρτίου 2006. Ανακτήθηκε στις 10 Μαρτίου 2014.
5. 1 2  «2006 Golden Globe Awards». goldenglobes.com. Αρχειοθετήθηκε από το πρωτότυπο στις 14 Ιανουαρίου 2014. Ανακτήθηκε στις 10 Μαρτίου 2014.
6. 1 2  «BAFTA Awards». *bafta.org*. IMDb. 19 Φεβρουαρίου 2006. Ανακτήθηκε στις 10 Μαρτίου 2014.
7. 1 2  «The 12th Annual Screen Actors Guild Awards». sagawards.org. 29 Ιανουαρίου 2006. Ανακτήθηκε στις 10 Μαρτίου 2014.
8. 1 2 3 4  «Truman Capote στο Box Office Mojo». *Box Office Mojo*. Ανακτήθηκε στις 10 Μαρτίου 2014.

Εξωτερικοί σύνδεσμοι
--------------------

* Truman Capote στο IMDb

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:ΛΟΑΤ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 202977651
* GND: 7541176-3

 |

 |